
היו"ר אמנון רובינשטיין:	בוקר  טוב.  אני  פותח   את   ישיבת   הוועדה. 
	המשך הדיון בהצעת ההסגרה, תיקון מס' 7 התש"ס2000-. גברת גלוריה וייסמן, אנחנו נדמה לי הצבענו על סעיף 1, אבל אינני  בטוח בזה אפילו. 

גלוריה וייסמן:	אני  חושבת  שלא  היו  הצבעות,  מכיוון שהיה 
	פתוח הנושא של החלת החוק למקרים קיימים. 

היו"ר אמנון רובינשטיין:	אבל הודיעי נא לאיזו הסכמה הגעתם. 

גלוריה וייסמן:	אנחנו  הגענו  להצעה  הזאת  שלגבי  אותם 
	…שהגיעו למדינת ישראל, התיקון הזה לא יחול. סעיף 1א' של החוק לא יחול עליהם. אזיי, האם אפשר להצביע? 

היו"ר אמנון רובינשטיין:	גב' גלוריה  וייסמן,   אני  מבקש  שתקראי  
	את סעיף 1, ואנחנו נצביע על כל סעיף.

גלוריה וייסמן:	סעיף 1 אומר ככה: "בחוק ההסגרה, התשי"ד-
	1954 (להלן החוק העיקרי), בסעיף 1א(א), במקום "ובעת הגשת בקשת ההסגרה" יבוא "ובעת עשיית העבירה". 

היו"ר אמנון רובינשטיין:	זה מה שהוסבר. אני חושב שהצבענו על זה.

גלוריה וייסמן:	אם כן, אני כאן אומרת, שבקשר לסעיף הזה, 
	אנחנו נכתוב הוראת  מעבר, שהחוק  החדש  לא  יחול על בקשות קיימות במדינת ישראל. 

היו"ר אמנון רובינשטיין:	שהגיעו  למדינת  ישראל   לפני   כניסת  החוק 
	לתוקף.  בסדר.  אם כן, נסחי את זה כעת. את 
	אינך יכולה.

גלוריה וייסמן:	אני יכולה, כי זה סעיף מעבר. 

היו"ר אמנון רובינשטיין:	אזיי  אנחנו  מצביעים  על  סעיף  1,  כשברור 
	לנו שהתיקון   הזה   לא   חל   על  בקשות  
הסגרה שהגיעו ארצה לפני כניסת החוק. 

הצבעה:
בעד - אושר

	סעיף 1 אושר לקריאה שניה ושלישית. 

גלוריה וייסמן:	או-קיי. עכשיו  סעיף  2.  במקום  סעיף  2 
	לחוק העיקרי, יבוא: "עבירת הסגרה 2.(א) בחוק זה, עבירת הסגרה היא כל עבירה שאילו נעברה בישראל דינה מאסר שנה או עונש חמור מזה. (ב) על אף האמור בסעיף קטן (א), הוכרז אדם בר הסגרה בשל עבירת הסגרה אחת לפחות, ניתן להסגירו גם בשל עבירה שאינה עבירת הסגרה". 

היו"ר אמנון רובינשטיין:	זה מה שמקובל.

גלוריה וייסמן:	כן. גם בהסכמים וגם בחקיקה החדשה. 

היו"ר אמנון רובינשטיין:	אבל בזה אנחנו איננו חורגים מהנורמות. 

גלוריה וייסמן:	לא. 

היו"ר אמנון רובינשטיין:	זה יחול גם לטובת ישראל. כן? 

גלוריה וייסמן:	בוודאי. 

היו"ר אמנון רובינשטיין:	ראיתי  דבר  אחד -  שאירופה אינה מסגירה.
	זה ראיתי. 

הערה:	אינה  מסגירה  את  אזרחיה.  אבל  באירופה  
	יש שיטת משפט שונה.

היו"ר אמנון רובינשטיין:	אבל אנחנו כן מסגירים. 

הערה:	את  אזרחינו?   בתנאי   שהם   ירצו  את  
	העונש בארץ.

היו"ר אמנון רובינשטיין:	אנחנו כמו ארצות הברית. 

הערה:	אנחנו  יותר גרועים, כי ארצות  הברית  אינה 
	דורשת שהאזרחים שלה ירצו את העונש אצלה. 
	היא מסגירה אותם ושלום. 

היו"ר אמנון רובינשטיין:	אני גם  כן  הייתי  מוותר  על  הדרישה  הזאת. 
	בשביל מה אני צריך להוציא  את  כספי  משלם 
	המיסים? 

דליה רבין פילוסוף:	נכון. 

היו"ר אמנון רובינשטיין:	אבל זה לא שייך לזה. טוב, סעיף 2, מי בעדו?

הצבעה:
בעד - אושר
	סעיף 2 אושר לקריאה, בלי שום שינוי. 

הערה:	לגבי   הנושא   של  שנה  -  יש  פה  רשימה  של 
	עבירות. 


היו"ר אמנון רובינשטיין:	לא, אני הצעתי למשרד  המשפטים,  דרך  אגב, 
	לשנות את העבירות האלה. 
	
גלוריה וייסמן:	בחקיקה הראשית זה יהיה נכון. 

היו"ר אמנון רובינשטיין:	מתי  זה  ייעשה?  גברת  יואלה  הר-שפי  נתנה
	דוגמאות. 

גלוריה וייסמן:	כרגע  עבר  סעיף  שאומר, אם  יש  סעיף  אחד, 
	עבירה אחת שהיא בת הסגרה, יכולים לקחת עבירה כזאת, תמימה לכאורה ומאחוריה להחביא עבירות אחרות. 

היו"ר אמנון רובינשטיין:	התשובה של משרד המשפטים  היא  שזה  נכון
	תאורטית, אבל אין בקשת הסגרה. 

גלוריה וייסמן:	אני  רוצה  להתייחס  להערה.  לא,  אי  אפשר, 
	מכיוון שסעיף 17 לחוק ההסגרה קובע את עקרון הייחודיות. אפשר להסגיר ואפשר להעמיד לדין אך ורק בשל העבירה שביקשו את ההסגרה בגינה. אם מדינה רוצה להעמיד לדין לאחר מכן על עבירות אחרות, היא חייבת-

היו"ר אמנון רובינשטיין:	לא, היא אינה מדברת על זה. 

גלוריה וייסמן:	לא.  אבל   היא  אומרת  שאפשר  יהיה  גם  כן 
	להסתיר גם דברים נוספים. אזיי אני אומרת, על ההסתרה אני חולקת. זאת אומרת, על כל עבירה שדינה עונש מאסר, כך נוהגים במדינות נאורות - וכך אנחנו מבקשים גם כן להתנהג. 

היו"ר אמנון רובינשטיין:	טוב, למה זה 2(א) ולא 3? 

גלוריה וייסמן:	מכיוון שיש לנו 3. 

היו"ר אמנון רובינשטיין:	אבל לחוק הזה-

גלוריה וייסמן:	לא. אני אגיד לך. זה חוק מתקן ועל  כן 
	סעיף 3 הוא  סעיף  שבעצם  נשאר  פחות  או יותר עם  אותה מהות כמו שיש היום. על כן הוספנו-

היו"ר אמנון רובינשטיין:	טוב, זה מאד שולי. איני    מבין  למה  אנחנו 
	צריכים 2(א). אז מה אם זה חוק מתקן? זה הסעיף לא של החוק המתוקן. זה הסעיף של החוק המתקן. 

הערה:	אם תראה, 2 כתוב בגדול  בעמוד  הראשון. ו2- 
	מכיל תיקונים פנימיים. 

היו"ר אמנון רובינשטיין:	כן. נכון. המשיכי לדבר. 


גלוריה וייסמן:	"2.א. תנאים להסגרה. 
(I) מותר להסגיר אדם ממדינת ישראל למדינה אחרת, אם נתמלאו כל אלה: 
(1) בין מדינת ישראל לבין המדינה המבקשת קיים הסכם בדבר הסגרת עבריינים; 
(2)       האדם חשוד, נאשם או נתחייב בדין במדינה המבקשת בשל עבירת הסגרה (להלן - המבוקש); 
(II) ככלל תנהג מדינת ישראל הדדיות ביחסי הסגרה, אלא אם כן החליט שר המשפטים אחרת. 
(III) לעניין חוק זה - "הסכם" - הסכם דו צדדי או אמנה רב-צדדית, לרבות כל אחד מאלה:

(1) הסכם או אמנה שאינם מיוחדים להסגרת עבריינים, אך כוללים הוראות בעניין זה. 
(2) הסכם מיוחד שאליו הגיעו מדינת ישראל והמדינה המבקשת לעניין הסגרתו של מבוקש, בהתאם להוראות חוק זה. 

	"המדינה המבקשת" - כל אחד מאלה:

(1) מדינה המבקשת להסגיר אדם לידיה כדי להעמידו לדין, כדי לגזור את דינו, או כדי שיישא בה עונש מאסר שהוטל בה עליו. 
(2) בית דין בין-לאומי כמפורט בתוספת המבקש להעביר אדם לידיו כדי להעמידו לדין, כדי לגזור את דינו או כדי לקבוע היכן יישא האדם את העונש שהוטל עליו בבית הדין. 

	"נתחייב בדין" - לרבות אדם שהוכרע דינו אך טרם נגזר דינו."

	אני מבקשת להכניס תיקון בהגדרות, ואחר כך אני אכנס אולי לכל ההסברים של כל הסעיף, אם יש צורך, לגבי ההגדרה של "מדינה מבקשת" פסקה (2). אנחנו, כשכתבנו את זה, היו לנו מול העיניים רק שני גופים שהם בתי דין בין-לאומיים. אחד זה בית הדין לפשעים שנעשו ברואנדה, והשני - ביוגוסלביה. 

היו"ר אמנון רובינשטיין:	יש בית דין בין-לאומי לפשעי מלחמה. 

גלוריה וייסמן:	כן, אבל לזה  אנחנו  עדיין  לא  הצטרפנו,   
	ובינתיים- 

היו"ר אמנון רובינשטיין:	אבל אני חושב שהיה דיון  אצל  שר  המשפטים 
	בכיוון של הצטרפות. 

גלוריה וייסמן:	נכון. יש דיונים על זה, אבל זה עדיין לא בטוח. 
	מה שאנחנו רוצים להגיד, זה שהאזור האוטונומי של הונג-קונג רוצה לקשור איתנו גם כן הסכמי הסגרה, שהם אך ורק לאזור הזה, ואז המונח "בית דין בין-לאומי"  לא יהיה נכון. אזיי אנחנו, במקום "בית דין", אנחנו רוצים "גוף", כמפורט. 

היו"ר אמנון רובינשטיין:	לא, אני מציע להוסיף: "גוף בין-לאומי  מיוחד 
	במינו"

גלוריה וייסמן:	"גוף מדיני אחר". 

היו"ר אמנון רובינשטיין:	"גוף מדיני אחר" או מדינה. 

גלוריה וייסמן:	לא, "מדינה" יש לי. 

היו"ר אמנון רובינשטיין:	אני מציע  את  התוספת,  או  בסעיף  נפרד,  או 
	בסעיף  1.  סעיף  2, "בית  דין  בין-לאומי"  זה 
חשוב שיישאר ברור, חד משמעי. 

גלוריה וייסמן:	אבל האם ב"בית דין בין-לאומי" אינני  יכולה
	להגיד, "או גוף מדיני אחר, כמפורט"-

היו"ר אמנון רובינשטיין:	לא. זה לא שייך. ה"גוף מדיני  אחר"  שייך  או 
	למדינה, או לתוספת. 

גלוריה וייסמן:	בסדר, אזיי "גוף מדיני אחר". 

היו"ר אמנון רובינשטיין:	הבה נראה את התוספת. 

גלוריה וייסמן:	נחשוב בדיוק על הביטוי  הנכון  של  זה.  נשאל 
	את משרד החוץ. האם הם נמצאים כאן? 

רונן גילאור:	אני כאן. 

היו"ר אמנון רובינשטיין:	אם אנחנו נחליט  להצטרף  לבית  הדין  לפשעי 
	מלחמה, כי אז  מי  מוסיף  את  התוספת?  זה 
	שר המשפטים? 

גלוריה וייסמן:	שר המשפטים באישור ועדת  החוקה.  זה  הכל
	באישור הכנסת ושר החוץ - בהתייעצות עם  
שר החוץ ובאישור ועדת החוקה. 

היו"ר אמנון רובינשטיין:	מה המצב? היו דיונים  ואני  לא  יכולתי  לבוא 
	אליהם. עומדים לחתום? עומדים לאשרר? 

עירית קהאן:	אנחנו היינו. יש שתי דעות מאד  קשות.  הדעה
	האחת אומרת שאנחנו חייבים להצטרף, כי אנחנו בעצם יזמנו את הנושא הזה. הדעה האחרת אומרת, שמאחר שהייתה שם החלטה פוליטית, שבעצם-

היו"ר אמנון רובינשטיין:	על ההתנחלויות. 

עירית קהאן:	בדיוק. 

היו"ר אמנון רובינשטיין:	אבל אני הצעתי פתרון של פשרה בעניין. 


עירית קהאן:	 שר המשפטים מאד רוצה להצטרף, אבל  יש 
	אינטרסנטים שמאד מתנגדים. אבל העניין הוא, שאם אנחנו היום מצטרפים וחותמים על זה, אנחנו לא אשררנו, אנחנו רק חתמנו. 

היו"ר אמנון רובינשטיין:	זאת הצעת  הפשרה.  חתימה  ולא  אשרור. אני 
	הצעתי חתימה, והצעתי עוד דבר אחד.

עירית קהאן:	אבל יש איזה סעיף שם-

היו"ר אמנון רובינשטיין:	לתשומת  ליבו   של  שר  החוץ,  וגם  הממשלה 
	הקודמת החליטה שאין התנחלויות חדשות, גם ממשלת נתניהו. אהה, יש עוד סעיף - על העניין של הצבא. 

עירית קהאן:	זה בדיוק הקטע. יש שם סעיפים שהם קשים. 

היו"ר אמנון רובינשטיין:	אבל אני אומר שאפשר גם לחתום  בהסתייגות,
	למרות שהאמנה איננה מרשה את זה. 

עירית קהאן:	אהה, לא מרשה בשום פנים,  אזיי  אנחנו  
	ניסינו להילחם  שיהיו  הסתייגויות,  אבל  האמנה אמרה: בשום פנים ואופן לא. 

היו"ר אמנון רובינשטיין:	אבל   ראיתי    שמדינות    הצטרפו    לזה   עם 
	הצהרות. בידקו את זה. 

עירית קהאן:	לא, לא. דיברנו על זה. 

היו"ר אמנון רובינשטיין:	בידקו את זה. יש שם שתי מדינות  שחתמו על 
	האמנה הזאת, עם הצהרה שהן אינן  רואות  את זה חל על אחת, שתיים, שלוש. 

שלמה שוהם:	לקחו את ההסתייגות עם הצהרה. 

היו"ר אמנון רובינשטיין:	נכון. 

שלמה שוהם:	צריך לבדוק את זה. 

היו"ר אמנון רובינשטיין:	אני מבקש להפנות את תשומת ליבו  של  היועץ
	המשפטי     בנושא     הזה.     אבל    "בית  דין 
	בין-לאומי" צריך להיות בנפרד. 2.ב. כעת. 

גלוריה וייסמן:	"2.ב.  סייגים  להסגרה."  -  כאן  בסעיף  הזה, 
	בעצם,  פרט  לנושא  הזה   שאנחנו   מאפשרים 
להסגיר גם לגוף בין-לאומי, אין חידושים.  

היו"ר אמנון רובינשטיין:	זה החוק הקיים. 


גלוריה וייסמן:	זה   החוק   הקיים.   "2.ב.   סייגים  להסגרה. 
(I) לא יוסגר מבוקש למדינה  המבקשת  באחד 
	מאלה: 
(1) בקשת ההסגרה הוגשה בשל עבירה בעלת אופי מדיני, או שהוגשה כדי להאשים את המבוקש או להענישו על עבירה בעלת אופי מדיני, אם כי לכאורה אין מבקשים את הסגרתו בגלל עבירה כאמור;" 


יואלה הר שפי:	סליחה, גברת גלוריה וייסמן, קיומו  של 
	הסעיף הזה סותר את מה שאמרת קודם,  שעבירה  אינה יכולה להסתתר מאחורי עבירת הסגרה.

היו"ר אמנון רובינשטיין:	זה דין קיים. אין כאן חידוש. 

יואלה הר שפי:	אני  מסכימה  לסעיף  הזה,  אבל  אני   אומרת 
	שעצם קיומו מוכיח  שהחשש  שהעליתי  קודם 
	הוא חשש תקף. 

היו"ר אמנון רובינשטיין:	נחזור לזה. 

גלוריה וייסמן:	החשד שאת  אמרת  קודם, הוא חשד שהמטרה
	שבשלה מבקשים את ההסגרה, היא לא כדי להעמיד לדין אדם על עבירה זו או אחרת, אלא כדי להעניש אותו על נושא בעל אופי מדיני. זה דבר אחד  - זה קיים בכל מקום. את אמרת דבר אחר, את אמרת, לא שרוצים לפגוע בו מסיבות פוליטיות. את אמרת, יכול להיות שמבקשים אותו על א', אבל אחר כך ישימו אותו גם על דברים אחרים. על זה אני אומרת, סעיף 17 וכל האמנות שלנו קובעות את הנושא של הייחודיות. אני ממשיכה:
"(2) 	קיים יסוד לחשוד שבקשת ההסגרה הוגשה מתוך הפליה בשל גזעו או דתו של המבוקש;" - גם זה הדין הקיים. 
"(3)   בקשת ההסגרה הוגשה בשל עבירה צבאית שהיא אחת מאלה:
	
(I) עבירה אשר אדם יכול להתחייב בה רק אם היה בשעת עשייתה חייל;
(II) עבירה בניגוד לדיני שירות הביטחון;" זה גם הדין הקיים. זה נמצא בתוספת. 

יואלה הר שפי:	על זה אין מחלוקת. 

שלמה שוהם:	נכון שזה הדין הקיים. מה יהיה אם  יש הפליה
	מטעמי   מין,   או   מטעמים   אחרים?   הייתי 
משאיר את זה "מתוך הפליה". נקודה. 

גלוריה וייסמן:	לא. הפליה בצורה רחבה כל כך, אזיי  אנחנו  
	לא נדע מתי מפלים, ועל מה. 

עירית קאהן:	זה פשוט  בא  בכל  האמנות  שאנחנו  מדברים. 
	מדובר על הפליה בשל גזעו או דתו. 



גלוריה וייסמן:	התשובה היא בסייג השמיני. "היענות  לבקשת 
	ההסגרה עלולה לפגוע בתקנת הציבור או באינטרס חיוני של מדינת ישראל. זה נותן לנו פתח מאד רחב. אנחנו הולכים על דבר שהוא המקובל. 

היו"ר אמנון רובינשטיין:	עבירה שקשורה בנטייה מינית,   בארץ  אין 
	על זה עונש מאסר. זאת אינה עבירה בת 
                                                           הסגרה.


אלינוער מזוז:	השאלה היא,  אם  מעמידים  מישהו  לדין,  לא 
	שהעבירה היא עבירה של נטייה מינית, אלא הסיבה שמעמידים אותו לדין, ואחרים אין מעמידים - זה בגלל הפליה. 

גלוריה וייסמן:	זאת תקנת הציבור. 

אלינוער מזוז:	זה דווקא סעיף שמאד עוזר  לנו. השתמשנו  בו
	עכשיו. 

גלוריה וייסמן:	אני ממשיכה: 

"(4)  המבוקש עמד לדין בישראל על מעשה העבירה שבגללו מבקשים את הסגרתו ונמצא זכאי או חייב;
(5) המבוקש הורשע במדינה אחרת על מעשה עבירה שבגללו מבקשים את הסגרתו ונשא את עונשו או את החלק הנותר ממנו בישראל."

הערה:	ומה לגבי נשיאת עונשו  במדינה  המבקשת? זה 
		היה קודם ולא ברור לי למה אתם- 

גלוריה וייסמן:	אנחנו נענה על זה. זה לא החוק הקיים  בדיוק. 
		אנחנו נענה על ההערה. 

שלמה שוהם:	לגבי סעיף קטן (4) שמדובר על סיכון  כפול, זה
		סיכון כפול מצומצם - צריך לזכור את זה. זה רק אם נמצא זכאי או חייב, כאשר הסיכון הכפול היום במשפט הפלילי הישראלי הוא גם אם הוא נמצא בסכנת זיכוי או חיוב. זאת אומרת, למשל, ברגע שהוגש כתב אישום והוא כבר בסכנת הרשעה.

גלוריה וייסמן:	4 זה בדיוק הדין הקיים.  אבל 5 שונה,  ואנחנו 
		נסביר למה. אני ממשיכה: 
"(6)	בקשת ההסגרה הוגשה בשל עבירה שנתיישנה או עונש שנתיישן לפי דיניה של מדינת ישראל;" - גם כאן יש שינוי, אנחנו נסביר. 
"(7)	בקשת ההסגרה הוגשה בשל מעשה עבירה שבשלו קיבל המבוקש חנינה או מחילה במדינה המבקשת;" - זה בדיוק כמו הדין בישראל וזה חדש. 
"(8)	היענות לבקשת ההסגרה עלולה לפגוע בתקנת הציבור או באינטרס חיוני של מדינת ישראל."

היו"ר אמנון רובינשטיין:	נעצור כאן. צריך להסביר את 5, 6. 

גלוריה וייסמן:	או  קיי, אז  אנחנו  נסביר  את  5 ו6-.  לגבי  5, 
	הסעיף הקיים  מדבר גם כשהוא נשא את עונשו במדינה אחרת. הבעיה קיימת גם בהסכמים שאינם מבקשים את הדבר הזה, מכיוון שמדינה אחרת - נגיד שהאדם  הורשע במדינה שהדינים שלה הם קלים ביותר, קיבל עונש שהוא איננו ראוי, וישב חודש במאסר. בזה זה נגמר, כשזו עבירה חמורה ביותר. אז אנחנו אומרים ככה: אם העונש בוצע בישראל, חלקו או כולו, זה אומר שהרשויות בישראל ראו את העונש הזה כעונש ראוי, שניתן בצורה נאותה במדינה אחרת, ועל כן אומרים, כאן יש סיכון כפול. הוא כבר עמד לדין ונתן את דינו. אנחנו לא נסגיר אותו על אותו מעשה. 

	לעומת זאת - ועל כן תקנת הציבור  - תמיד יהיה לנו הפתח - שאנחנו, כפי שאומר הדין הקיים, אם הוא עמד לדין במדינה אחרת ונשא את עונשו בה, גם אם זה יום מאסר, אין אנו יכולים להסגיר. זה נראה לנו דבר שפוגע בתקנת הציבור, כי אנחנו יודעים טוב מאד שיש מדינות נאורות יותר ונאורות פחות, שמסיבות כלשהן נותנות עונש מאד מזערי על מעשים פליליים חמורים. 

עירית קאהן:	היה לנו למשל טרוריסטים ביפן - אתם זוכרים
	שפגעו באוניה שלנו - הם עמדו לדין - בקפריסין  - והם שוחררו מיד אחרי זה. 

היו"ר אמנון רובינשטיין:	קיבלו שנה וחצי מאסר  ושוחררו  כעבור  ששה
	חודשים. 

עירית קאהן:	איננו    יכולים   להסכים  לזה.  אזיי  אנחנו 
	אומרים, אנחנו יכולים - הרי מה הסיטואציה  שמדובר עליה בעצם? מדובר עליה, שמדינה מבקשת אדם, והוא אומר, אני נידונותי במדינה האחרת, וישבתי כבר. 

היו"ר אמנון רובינשטיין:	אנחנו קודם כל נגמור את ההסברים,  ואחר  
	כך את הדיון. אז מה הצורך  ב5-  בכלל?  הרי  
	אם הוא עמד לדין- 

גלוריה וייסמן:	סליחה, אם הוא עמד לדין במדינה אחרת, 
	והוא נשא את עונשו, או חלק ממנו, בישראל, זה אומר שמדינת ישראל הכירה בהעמדה לדין הזו ובעונש הזה כדבר ראוי. אז מה ההבדל אם זאת מדינת ישראל עצמה שהרשיעה אותו והטילה עליו עונש, או מדינה אחרת? אזיי אנחנו אומרים, במקרה כזה, אנחנו רואים מקרה ברור של סיכון כפול. לעומת זאת, כשכל ההליך היה במדינה אחרת, שהוא יטען את הדבר הזה בבית המשפט של המדינה שמבקשת את הסגרתו, או שאנחנו נתנגד להסגרה, מכיוון שתקנת הציבור קובעת זאת. 

היו"ר אמנון רובינשטיין:	תני   לי  מקרה  שזה  חל  -  אינני   מבין  את 
	הסעיף הזה בכלל. 

עירית קאהן:	אולי זה לא כל כך ברור לנו. אנחנו מדברים על
	המקרה של קפריסין. למשל, האיש הזה בקפריסין - הוא ברח לאנגליה, ומדינת ישראל ביקשה את הסגרתו. זאת הסיטואציה. לכן הדגשתי קודם. ואז הוא אומר, מה פתאום אני אוסגר לישראל? אני כבר עמדתי לדין בקפריסין, ואני ריציתי את עונשי, ואני מבקש שלא יסגירו אותי. אנחנו אומרים, במקרים כאלה, אנחנו יכולים להיות אחראים לדבר ההולם אצלנו. אגב, לפי דעתי, גם בחוק העונשין זה קיים. שאנחנו יכולים להסגיר אדם שטוען - אני נתתי הפעם את הדוגמה ההפוכה. למה דוגמה הפוכה? כי אנחנו - חוק ההסגרה מדבר על המצבים שקיימים בארץ. עכשיו כדי שזה יהיה יותר ברור, בא אדם לבית משפט בישראל, ביקשה אותו מדינת אנגליה על נניח עבירת טרור - לעשות את זה - והוא אומר לנו, אתם אינכם יכולים להסגיר אותי לאנגליה, כי אני כבר עמדתי לדין בקפריסין, וריציתי שם את עונשי. עכשיו, אנחנו רואים שבקפריסין הוא עמד לדין וריצה את עונשו על עבירת טרור - יומיים לדוגמה, או שבוע - כמו שהיה אצלנו עם הישראלים האלה. אנחנו אומרים, אדוני, אנחנו יכולים לדבר רק על  אדם שריצה את עונשו במדינת ישראל, כי לפי דעתנו, זהו העונש ההולם. מה שאנחנו מציעים, אנחנו נסגיר אותך- 

היו"ר אמנון רובינשטיין:	אזיי    אינני   מבין   איך  זה    נמצא   בסעיף 
	שהכותרת שלו: "לא יוסגר מבוקש.. "

שלמה שוהם:	זאת  אומרת,  שאם  הוא  לא  נשא  את  עונשו 
	בישראל, הוא כן יוסגר. 

אלינוער מזוז:	אבל מה שזה  אומר,  שאם  הוא  כן  ריצה  את 
	עונשו בישראל, אפילו אם הוא נדון במדינה אחרת, הוא לא יוסגר. ההסבר שניתן פה זה רק למה שכתוב, "אם הוא ריצה את עונשו בישראל" ולא כתוב  "ריצה במדינה אחרת". אבל העיקרון הוא, שאם הוא ריצה את עונשו בישראל, והוא לא יוסגר- 

רונן גילאור:	מה זה "החלק הנותר"? זה חלק מהיומיים, או 
	חלק מהעונש שאצלנו? 

עירית קאהן:	לא, זה כשהוא עבר להעברת  אסירים   
	לישראל, ונשאר לו לרצות את העונש הנותר. הרי יש לנו  חוק העברת אסירים, שמאפשר העברת אסיר לישראל. אזיי או שהוא ריצה את כל העונש בישראל, שהוא נדון בו, או-  

היו"ר אמנון רובינשטיין:	סליחה, אינני  מבין. העונש בקפריסין היה 6
	חודשים. הוא ישב 4 חודשים- 

רונן גילאור:	נותרו לו עוד חודשיים. 

אלינוער מזוז:	אני   רוצה  לנסות  להסביר  סיטואציות.  נניח 
	שבן אדם נדון במדינה זרה - לא קפריסין - אנגליה, ל5- שנות מאסר, על איזו עבירה שלא תהיה, והוא - או הגיע לפה במסגרת העברת אסירים לרצות שני שליש שנותרו לו, או הגיע לכאן בדרך אחרת, אבל לפי סעיף 10 לחוק העונשין, יכולנו ליישם את מה שנותר לו לעונש כאן. זאת דרך שבה אנחנו עוברים איזו שהיא בקרה על העונש, ואנחנו אומרים: או קיי. הוא ריצה פה את השנתיים הנוספות. אזיי אנחנו, מבחינתנו, כאילו הוא ריצה פה את כל השנים, וכאילו הוא נדון כאן, והוא לא יוסגר. לעומת זאת, יש מצבים - ומה שנאמר לנו, שבעולם יש מדינות, כמו לוב למשל, שמנסות לתת חסינות לעבריינים מפני הסגרה, על ידי ששופטות אותם בעצם באופן מלאכותי, גוזרות את דינם ליום מאסר - ואז אי אפשר יהיה להסגיר. כל מדינות העולם לא יוכלו להסגיר. ולכן, העיקרון הזה אינו מקובל. העיקרון הזה בא ואומר: אתה לא תסגיר, אם הוא ריצה אצלך את העונש, או חלקו - כמו בדוגמאות שנתתי, אבל אם הוא ריצה במקום אחר, אתה יכול להסגיר. זאת המשמעות בדיוק של מה שכתוב. 

היו"ר אמנון רובינשטיין:	זה מה שכתוב? 

עירית קאהן:	זאת הכוונה. אולי זה איננו כתוב טוב. 

אלינוער מזוז:	כתוב כאן, אתה לא תסגיר אם  הוא  ריצה  את 
	העונש פה. 

היו"ר אמנון רובינשטיין:	אבל אני רוצה לומר, אין כל קשר בין  הדברים
	שאתם אמרתם למה  שכתוב  כאן.  אדם  סביר 
	אינו יכול להבין את זה מזה. 

אלינוער מזוז:	אדם סביר מבין מה כתוב כאן, וכתוב מתי 
	אתה לא תסגיר.   לא  תסגיר  כאשר  האדם 
	ריצה את עונשו- 

היו"ר אמנון רובינשטיין:	מה זה "החלק הנותר" - אינני  יודע. 

אלינוער מזוז:	החלק הנותר מעונשו. 

היו"ר אמנון רובינשטיין:	אזיי  במדינה  כמו  לוב  נתנו  לו  6  חודשים, 
	ואז נותרו לו חודשיים. 

אלינוער מזוז:	 אני לא אסכים לקבל  אותו העברת אסירים,
	ולא אסכים שהוא ירצה פה את החודשיים מאסר. אני לא מוכנה לתת גושפנקה למאסר הזה של הששה חודשים. אני לא אסכים. אני אסכים רק אם זה עונש שאני חושבת שהוא ראוי. 

שלמה שוהם:	זה לא מדוייק. בחוק העברת  אסירים,  יש  לך 
	שם בעיה, כי אם יעבירו אותו לישראל, אם זה ישראלי שנשא עונשו בלוב, יביאו אותו לישראל - ישראל כן תקלוט אותו. 

עודד ברוק:	מדוע? אני חייב הסכמה של שלושה גופים. 

שלמה שוהם:	אבל יש לנו אינטרסים אחרים בהעברת 
	אסירים.

היו"ר אמנון רובינשטיין:	אני חושב שאנשים כאן לא הבינו את זה. 

גלוריה וייסמן:	נכון. אתה צודק. אני רוצה עכשיו לדבר- 

היו"ר אמנון רובינשטיין:	סגן  היועץ  המשפטי  של  משרד החוץ לא הבין 
	את זה. אני לא הבנתי את זה. 

רונן גילאור:	לא הסגן. אבל אני איני מבין את זה. 

גלוריה וייסמן:	ההצעה שלי היא שאנחנו נדבר על המהות,
	ואחר כך ננסח את זה, כדי שכל מי שיושב כאן וכל מי שאינו יושב כאן - יבין את זה. המהות היא כך: אנחנו מוכנים שלא להסגיר רק אדם שאף שהוא הורשע במדינה אחרת, הוא נשא חלק מעונשו בישראל. על זה אנחנו לא נסגיר. לגביו יהיה סיכון כפול. 

היו"ר אמנון רובינשטיין:	סליחה. ואם  הוא  נשא  את  כל עונשו במדינה 
	אחרת? 

גלוריה וייסמן:	לא. מהסיבות שאנחנו הסברנו. 

היו"ר אמנון רובינשטיין:	אבל   החוק  עושה  הפרדה  בין  קפריסין  ובין 
	ארצות הברית. 

אלינוער מזוז:	נכון. ואז אם העונש ייחשב בעינינו  מאד  ראוי 
	ומאד כבד, כי אז אפשר יהיה, במסגרת תקנת הציבור, שלא להסגיר את האדם, או אם זה מקרים של ספק, הוא יועבר - ושם הוא יטען. 

רונן גילאור:	זה  סעיף  של  אי-הסגרה.  זה   לא   סעיף   של 
	הסגרה. 

היו"ר אמנון רובינשטיין:	רבותיי, אני  אומר  לכם, צריך לנסח את כל זה 
	מחדש ולהבין מה שהם אומרים לנו. על מהות אני אומר כך: מהות צריכה להיות דבר כזה, שלמדינת ישראל תהיה סמכות שלא להסגיר אדם שנידון על עבירה שלדעתה העונש לא ראוי. זה קודם כל. 

גלוריה וייסמן:	זה  מאד  קשה  מול  המדינות.  אתה  אינך  
	יכול להגיד למדינה אחת: העונש שאתה הטלת הוא לא נכון. גם לא לארצות הברית וגם לא לזימבבואה ולא למיקרונזיה, כי כל מדינה זאת מדינה, עם הכבוד שלה. אנחנו איננו יכולים להגיד לאחת. על כן אנחנו צריכים כלל שהוא ברור מאד, עם שסתום ביטחון של תקנת הציבור. 

היו"ר אמנון רובינשטיין:	אני  לא  מבין  דבר אחד, כלומר עניין ההסגרה 
	יוחלט על ידי השאלה, האם הוא מסכים-  זה ככה, זה לא "הפוך על הפוך". באמת אי אפשר להבין את זה. 

שלמה שוהם:	אני אגיד לך מה קרה. אני גם מבין את העניין.
	הם היו צריכים לכתוב סעיף שגם יהיה טוב עם 
העולם, שייראה בסדר, וחיפשו את הסעיף- 

גלוריה וייסמן:	אני  בטוחה  שהיועץ  המשפטי של הוועדה, מר 
	שלמה שוהם, יוכל לעזור לנו בניסוח. 

מיכל אהרוני:	אני רוצה בכל זאת לחזור לסעיף של ההפליה.

היו"ר אמנון רובינשטיין:	לא,  לא,  לא.  אנחנו  נחזור.  אבל  כעת  אנחנו 
	בסעיף 5. 

מיכל אהרוני:	לא, באותו סעיף, לגבי אי  הסגרה  מסיבה  של 
	הפליה. גזעו או דתו של המבוקש. הסעיף שאנחנו דנים פה עכשיו. אתם העליתם את האפשרות להוסיף עוד סעיפי הפליה, כפי שמקובל בחוקים מונעי הפליה במדינת ישראל.

היו"ר אמנון רובינשטיין:	אבל הם אומרים שאין דין כזה- 

גלוריה וייסמן:	לא באמנות ולא בחוקי הסגרה. אין דבר כזה. 

מיכל אהרוני:	כן,  אבל  אם  את  משאירה  את   הכל  לתקנת 
	הציבור, ובכל זאת יש לך סעיף מפורש של הפליה, זה פותח פתח לפרשנות. אם הגדרת מה זה הפליה, מדוע את כל שאר ההפליות את שמה בתקנת הציבור? 

גלוריה וייסמן:	זה  נכון. הבעיה  שלנו, שדיני ההסגרה פועלים, 
	כפי שאת רואה בהצעת החוק ובחוק הקיים, על פי אמנות בין-לאומיות. אין אנו יכולים להכניס לנו נושאים שבאמנות אינם קיימים, כי אז אנחנו נהיה במצב שאנחנו מפירים את החוק בישראל. אזיי את הנושא הזה- 

מיכל אהרוני:	אלה  גם  המגמות של  אמנות   בין-לאומיות? 
	הפליה בגין נטייה מינית, או מין? 

גלוריה וייסמן:	כן. האמנות מדברות על גזע ודת. 

עירית קאהן:	לא.  אסור  אחר  כך  לאשר   אמנה   עם  
	מדינה אחרת,  שאיננה   כוללת   את   כל  
הדברים שמופיעים בחוק שלנו. 

היו"ר אמנון רובינשטיין:	אנחנו בסעיף 5. בסעיף 6 הייתה גם כן שאלה. 

גלוריה וייסמן:	כן. לגבי 6 אנחנו אומרים את  הדבר  הבא,  
	וזה דבר שגם בחקיקות החדשות, זאת אומרת, גם בהולנד וגם בקנדה, אם אני אינני טועה, שהן מאד חדשות, שינו את הנושא. בדרך כלל - גם בעבר היה וגם באמנות - את הנושא הזה שהעבירה התיישנה לפי הדין של אחת מהמדינות. עכשיו מה קורה כאן? להוכיח את הדין הזר - הדין המקומי ידוע לבית המשפט. הוא יודע באילו מקרים העבירה התיישנה. לעומת זאת, הדין הזר בשבילו זאת עובדה שצריך להוכיח עם מומחים, שכל אחד מביא מומחה לטענתו, זאת אומרת, התביעה והאדם המבוקש, ובית המשפט צריך שם להחליט. עכשיו אני אבקש מגברת עירית קאהן - בית המשפט נמצא במצב בלתי אפשרי לחלוטין. על כן, אנחנו אמרנו - וככה עשו המדינות האחרות, וככה נעשה גם כן באמנות חדשות בין מדינות, שכל מדינה בודקת את דיני ההתיישנות שלה ומחליטה לפי דיני ההתיישנות שלה, מכיוון שאנחנו יוצאים מהנחה שמדינה מכובדת - וכל המדינות מכובדות - לא תבקש את הסגרתו של אדם אם היא איננה יכולה להעמיד אותו לדין ואיננה יכולה לשפוט אותו. על כן, כל מה שדרוש הוא שאנחנו נבדוק אם יש פליליות.

עירית קאהן:	אני  רוצה  עכשיו להסביר שזה היה דבר שהיה 
	נואש    אצלנו,    כי אנחנו -  במשפטי   הסגרה 
	לאחרונה, התעורר העניין הזה- 

היו"ר אמנון רובינשטיין:	לא.  אין  ערעור  על  זה.  יש  רק  שתי  סוגיות 
	שנותרו - עניין ההפליה  ועניין  החשוד;  ונחזור אל זה בסוף. 

שלמה שוהם:	אני רוצה להגיד משהו בכל זאת על התיישנות. 
	כל מה שאת אומרת בעניין הזה יהיה נכון כאשר נניח במדינה אחרת זה לא התיישן, ואצלנו זה התיישן, ומבקשים הסגרה, את אומרת, אינני יכולה. השאלה מה קורה במקרה הפוך? 

עירית קאהן:	אם זה  התיישן  שם?  זה  מה  שניסיתי  לומר. 
	היו לנו משפטי הסגרה שהפכו להיות משפטים על התיישנות במדינה המבקשת, שאף אחד מאיתנו - לא השופט - הביאו שני מומחים מארצות הברית. האחד אמר ככה; האחר אמר ככה. אין לך כלי להחליט בזה. לכן, המדינות הנאורות אומרות: אני הולך לפי מה שמקובל אצלי. 

היו"ר אמנון רובינשטיין:	חוץ מזה, האגף הזה - צריך  לזכור, צריך  לתת
	פרנסה גם לעורכי דין זרים. 

יואלה הר-שפי:	בסעיף 2.2(א)(גדול)(2) (עמוד 199) :  מיהו  בר-
	הסגרה: "האדם חשוד, נאשם או נתחייב בדין במדינה המבקשת, בשל עבירת הסגרה." ובחוק הקודם היה: "נאשם או נתחייב בדין" לא היה "חשוד". עכשיו מבקשים הרחבה ל"חשוד". לפי דעתי זה מסוכן. 

עירית קאהן:	אני אסביר מה קורה. זה  נכון  שבחוק  הקודם
	היה כתוב "נאשם", אבל בכלל גם על חשוד ישנה פסיקה של בית המשפט העליון, ובאופן מיוחד בגלל מדינת ישראל, כי כל עוד האדם לא פה, אנחנו איננו מגישים כתב אישום. אין רצון להגיש כתב אישום, שיימשך, ויימשך ויימשך. זאת אומרת, שמה שאת אומרת, זה נכון שזה חידוש פה, אבל החידוש הוא כדי שמה שנאמר בפסיקה של בית המשפט העליון כבר יהיה בחוק, ולא נצטרך כל פעם לדון בכך. 

היו"ר אמנון רובינשטיין:	לא. אינני  מבין מה פסק בית המשפט העליון?

עירית קאהן:	בית  המשפט  העליון  פסק  שאדם  שלא  הוגש
	נגדו כתב אישום - מאחר וכתוב "נאשם" בחוק, זה גם חל על חשוד. "נאשם" זה אדם שהוגש כתב אישום. 

היו"ר אמנון רובינשטיין:	שהיה בארץ? 

עירית קאהן:	נכון. אדם  טען,  הוא אומר, נגדי עוד לא הוגש 
	כתב אישום בחוץ לארץ, ומאחר והחוק מדבר על נאשם, או נתחייב בדין, אזיי זה אינו חל עליי, חוק ההסגרה. 

היו"ר אמנון רובינשטיין:	אבל מה אומרות האמנות? 

עירית קאהן:	האמנות מדברות גם על נאשם וגם על חשוד. 

היו"ר אמנון רובינשטיין:	בית המשפט העליון אמר שנאשם כולל חשוד? 

אירית קאהן:	יש לנו פסיקה. אני יכולה לתת לך, אדוני. 

אלינוער מזוז:	יש  בעיה  שבחלק  מהמדינות צריך את מסירת 
	כתב האישום, בשביל שזה יהיה נאשם, ואי אפשר למסור לו את כתב האישום, כי הוא פה, נניח, או הוא שם, וכוליה, ואז הוא לא יכול כאילו לעבור. אי אפשר להעביר מסמכים שיוצרים מחויבות על האדם, אלא אם בהסכמתו שלו. 

עירית קאהן:	אני  רוצה  להסביר  לכם  למה  אין זה   משנה 
	למהות. זה אינו משנה למהות, כי אנחנו לא נסגיר אדם אם אין לנו ראיות לכאורה, ואנחנו הסתייגנו מהאמנה האירופית שאיננה דורשת ראיות לכאורה. אנחנו דורשים ראיות לכאורה להעמדתו לדין. זה כתוב בחוק, בסעיף 9. לא שינינו את זה. 

שלמה שוהם:	אבל  ברגע   שאת   כותבת  "חשוד"  פה,  ברגע 
	שהמדינה שמבקשת הסגרה מכריזה עליו שהוא 
	חשוד-

עירית קאהן:	אזיי אני עדיין  לא  אסגיר  אותו, ואלו  ראיות 
	לכאורה. 

היו"ר אמנון רובינשטיין:	סליחה, אני  רוצה  לקרוא  את  פסק  הדין  של 
	בית המשפט העליון. 

עירית קאהן:	אני אתן לך. לא אחד ולא שניים. 

היו"ר אמנון רובינשטיין:	הלאה.  מה  עוד  היה?   הפליה.   טוב,   הפליה 
	אמרתם, זה האמנות, זה בסדר. ראו נא, אני מציע ככה - לאשר את כל 2.א., למעט שתי השאלות השנויות במחלוקת, עניין ההפליה ו-

עירית קאהן:	לא, זה 2.ב. 

היו"ר אמנון רובינשטיין:	סליחה.      2.א.  אני  מציע  למעט  "חשוד", 
	ונצביע  על זה  לאחר שנעביר את פסק הדין של 
	העליון. 

גלוריה וייסמן:	אבל הסעיף אושר. 

היו"ר אמנון רובינשטיין:	כל הסעיף אושר, רק המלה "חשוד". 

גלוריה וייסמן:	והוספנו   ב"המדינה   מבקשת",   "גוף   מדיני 
	אחר", שאנחנו- 

היו"ר אמנון רובינשטיין:	סליחה. אני אכתיב את זה לפרוטוקול. הוועדה 
	מאשרת סעיף 2.א. בחוק המתוקן, בכפוף לשני דברים שלגבי המלה "חשוד" לא אישרנו אותה, עד לאחר שידיעון, לאחר קריאת פסק הדין של בית המשפט העליון והדבר השני, שבסעיף- 

גלוריה וייסמן:	בהגדרה של "מדינה מבקשת"

היו"ר אמנון רובינשטיין:	בהגדרה   של  "מדינה  מבקשת"   בסעיף   קטן 
	(ג)(2) אנחנו נוסיף סעיף שיאפשר לגוף המדיני שנקרא הונג קונג לחתום על הסכם הסגרה, שיהיה מדינה, או גוף מדיני אחר. אתם תנסחו את זה. אני ממליץ שזה יהיה נפרד, ואולי יהיו גם אזורים נוספים כמו הונג קונג. לגבי 2.ב. אנחנו מאשרים את הכל - אהה, לא קראנו עד הסוף. סליחה. 

גלוריה וייסמן:	אני צריכה לקרוא את החלק האחרון.

היו"ר אמנון רובינשטיין:	יש גם תיקונים? לא, כאן אין תיקונים. 

גלוריה וייסמן:	זה דבר חדש. אנחנו  כותבים  כאן  רשימה  של 
	עבירות שבשום אופן אינן יכולות להיחשב כעבירות בעלות אופי מדיני. זו עבירה ששתי המדינות התחייבו באמנה רב צדדית להסגיר בשלה - רצח, הריגה וגרימת חבלה חמורה, כליאת שווא, חטיפה או לקיחת בני ערובה-

היו"ר אמנון רובינשטיין:	למה זה אינו יכול להיות בעלות אופי מדיני? 

שלמה שוהם:	זה סוג העבירות שיש  לכם  להיות  בעלי  אופי
	מדיני. 

גלוריה וייסמן:	אלה אמנות שמדינת ישראל חתומה עליהן. 

היו"ר אמנון רובינשטיין:	לא, אין בעיה. הבעיה היא סעיף 3. 

גלוריה וייסמן:	(3) כליאת שווא, חטיפה או לקיחת בני ערובה. 

היו"ר אמנון רובינשטיין:	איך את יכולה לומר שזה לא בעל אופי מדיני?

גלוריה וייסמן:	סליחה,  אנחנו   רוצים   להגיד  שמה  שעושים 
	הטרוריסטים, זה החוק באנגליה, שאתה אמרת לי, אלה ההסכמים החדשים בין אנגליה לבין ארצות הברית, שעל הדברים האלה אי אפשר לטעון-

יואלה הר-שפי:	היושב ראש, מר  אמנון  רובינשטיין  מדבר  על 
	מקרים כמו העצורים מלבנון. 




גלוריה וייסמן:	אני מבקשת שלא לענות  על  האפשרות  הזאת, 
	מכיוון שזאת אפשרות שיכול להיות שגם היא צריכה להיות אסורה; ואנחנו אולי לא נוכל לטעון שזה דבר מדיני, ואולי אנחנו נצטרך להסגיר על הדבר הזה. 

עירית קאהן:	תארו  לכם   שטרוריסטים  לוקחים  ישראלים 
	בארצות הברית וכולאים אותם, ואנחנו מבקשים את הסגרתם של הטרוריסטים. הם אומרים לנו: לא, זאת עבירה מדינית. על זה אין מסגירים. 

היו"ר אמנון רובינשטיין:	אנחנו  בינתיים  כאן  קובעים  אם  הוא  יוסגר 
	מישראל. 


גלוריה וייסמן:	סליחה, באמנות האמריקאיות החדשות, מעשר
	השנים האחרונות, זה כלול. בשביל האמריקאים, אמנה שאושרה זה חוק. אנחנו לקחנו בדיוק את הרשימה הזאת. 

היו"ר אמנון רובינשטיין:	או קיי, המשיכי הלאה. 

גלוריה וייסמן:	"(4)  עבירת   מין   לפי   סעיפים  345, 347  או 
	348(א) ו-(ב)" זה עבירות מין, מפני שאנחנו יודעים, לצערנו הרב, על מקרים שנעשו ביוגוסלביה ובמדינות אחרות, של אונס ברוטאלי, שלא יגידו אחר כך שזה היה עבירה מדינית. זה לא היה. 
"(5) 	הכנה או החזקה של נשק, חומר נפיץ או חומר משמיד אחר, או שימוש בכל נשק או חומר, הכל במטרה לסכן חיי אדם או לגרום נזק חמור לרכוש;
(6) גרימת נזק לרכוש במטרה לסכן חיים; 
(7) קשר לבצע כל אחת מהעבירות המפורטות בפסקאות (1) עד (6)."

היו"ר אמנון רובינשטיין:	יש הערות רק  לגבי  סעיף (ב)? או קיי, אז  אני 
	מציע ככה: אנחנו נאשר את כל 2.ב. למעט שני דברים: א. אני רוצה דיון נוסף בעניין ההפליה - ביקשו את זה, ואולי תראו לנו גם את האמנות. ב. אני מבקש לגבי סעיף קטן 3, להתייעץ פעם נוספת, לאור החוק שהממשלה הגישה לכנסת כבר. זה עבר לוועדת חוץ ובטחון. נכון? 

יעל דיין:	איזה חוק?  היום מצביעים. זה עוד לא עבר. 

אלינוער מזוז:	החוק הזה אומר בעצם שאין  עבירה  בישראל,
	וכי אז אם זאת אינה עבירה בישראל, אזיי זה 
	איננו פליליות כפולה. 

היו"ר אמנון רובינשטיין:	לא.  אבל   אם   יבקשו   מאיתנו   הסגרה   של 
	אנשים.

עירית קאהן:	תאר לך שחטפו  פה  רוסים,  ובגלל  דבר  כזה 
	אנחנו נגיד, לא, זה מדיני - אנחנו איננו מסגירים את הטרוריסטים האלה? דווקא הסעיף הזה הוא כל כך משמעותי לנו. 

שלמה שוהם:	את צודקת. אבל השאלה היא הפוכה. 

גלוריה וייסמן:	אני לא ראיתי את הצעת החוק, אזיי אולי זה 
	איננו זהיר מצידי להגיד שמדינת ישראל- 

אלינוער מזוז:	זה דווקא פותר את הבעיה, כי  זה  אומר  שזה 
	איננו עבירה בישראל. אם זאת אינה עבירה בישראל, אזיי אתה אינך יכול להסגיר ממילא, כי זאת פליליות כפולה. דווקא הצעת החוק הזאת בדיוק פותרת את הבעיה. 

היו"ר אמנון רובינשטיין:	זאת התשובה. 


שלמה שוהם:	נכון.  אבל  מה  אם  ניקח  את  אותם  מקרים, 
	נניח,   שעדיין   כן   עבירה  בישראל,  וכן  
	נעשו בנסיבות כאלה- 

היו"ר אמנון רובינשטיין:	אז אם זאת עבירה בישראל,  צריך להסביר. 

אלינוער מזוז:	אזיי אנחנו  נצטרך   להתבייש  בפינה  ולהגיד, 
	תקנת הציבור או  אינטרס  ביטחוני-מדיני  של 
	מדינת ישראל. 

היו"ר אמנון רובינשטיין:	לא. לא נגיד את זה. אם  זאת עבירה  בישראל, 
	לא נגיד את זה, ונסגיר. 

עירית קאהן:	לבנון, אתה לא תעשה  איתם  אמנת הסגרה - 
	אבל ארצות הברית תבקש. 

היו"ר אמנון רובינשטיין:	לא תהיה ברירה. תלוי  איזו  מדינה.  טוב. אם
	כן, רבותיי,  זה  אושר,  למעט  עניין  ההפליה,
שאנחנו מבקשים לראות את האמנות. סעיף 3.

גלוריה וייסמן:	סעיף 3. במקום סעיף 3.  לחוק  העיקרי, יבוא:
	"בקשת הסגרה של מדינת ישראל ושל מדינה אחרת: 
(I) בחוק זה, "בית משפט מחוזי" - בית המשפט המחוזי בירושלים"

היו"ר אמנון רובינשטיין:	מה הסיבה לזה? 

עירית קאהן:	משרד המשפטים, פרקליטות  המדינה  מופיעה
		בכל משפטי ההסגרה, וסניגור העלה את זה, ואנחנו ביקשנו מבית המשפט העליון לאשר את בית המשפט המחוזי, כי אין אנו יכולים לטייל בכל הארץ - זאת מחלקה קטנה. ואז הוחלט, זה בית המשפט המחוזי בירושלים. הוא גם מתמחה בנושא הזה; גם אנחנו נמצאים; זה פשוט עוזר למערכת. 

היו"ר אמנון רובינשטיין:	לשכת עורכי הדין,  מה  עמדתכם  לגבי  הסעיף
		הזה? 

יואלה הר-שפי:	בית המשפט המחוזי בירושלים זה בסדר.

היו"ר אמנון רובינשטיין:	טוב, סעיף 3(א) אושר לקריאה שניה. 

גלוריה וייסמן:	טוב, אני ממשיכה: 

"(ב)	בקשת הסגרה מטעם המדינה המבקשת תוגש לשר המשפטים, והוא רשאי להורות כי המבוקש יובא לפני בית משפט מחוזי, כדי לקבוע אם הוא בר-הסגרה; עתירה כאמור תוגש על ידי היועץ המשפטי לממשלה או בא כוחו." - זה הדין הקיים. 
"(ג)	בקשת הסגרה מטעם מדינת ישראל תוגש למדינה שבה נמצא המבוקש על ידי היועץ המשפטי לממשלה או מי שהוסמך לכך על ידו" זה החידוש. זה חידוש טכני, פשוט מאד כדי להתייחס גם לבקשות מטעם מדינת ישראל.  

היו"ר אמנון רובינשטיין:	או קיי. יש הערות לגבי כל הסעיף הזה, סעיף 
		3? סעיף 3 (ב) ו-(ג) אושרו לקריאה  שניה.  
		סעיף 4. 

גלוריה וייסמן:	סעיף 4. לחוק העיקרי בטל. אני אקרא  אותו - 	אנחנו מבטלים אותו, כי בעצם הכל כלול בסעיף 3. שקראתי קודם. סעיף 4 אומר כדלהלן: 

	"עתירה לבית המשפט. על סמך הוראה כאמור, יגיש היועץ את ההודעה של שר המשפטים, שצריך ל.. יגיש היועץ המשפטי לממשלה או בא כוחו עתירה לבית המשפט המחוזי, להכריז על המבוקש שהוא בר-הסגרה." 

היו"ר אמנון רובינשטיין:	אז  זה  מיותר  כעת,  לאור סעיף 3. אזיי סעיף 
	4 אושר לקריאה שניה. 

גלוריה וייסמן:	5.   בסעיף  6.  לחוק   העיקרי,  במקום  "קצין 
	משטרה גבוה" יבוא "קצין משטרה בדרגת סגן ניצב ומעלה". כי לפעמים היו כאלה קציני משטרה שלא היו כל כך גבוהים. 

עירית קאהן:	אבל  הקצין  הגבוה שתמיד היה בא איתי לבית
	המשפט, התנגד לסעיף הזה. 

היו"ר אמנון רובינשטיין:	מי הנציג של המשרד לביטחון פנים? 

אלינוער מזוז:	ההגדרה   של   קצין   משטרה   בכיר,  בפקודת 
	המשטרה, זה סגן ניצב ומעלה,  אזיי  זה  
ממילא יישום של אותה הוראה. 

היו"ר אמנון רובינשטיין:	טוב. סעיף 5. אושר לקריאה שניה. סעיף 6. 

גלוריה וייסמן:	סעיף  6, כולל  סעיף  קטן (1), (2), (3), (4) - יש
	תיקונים רבים: "בסעיף 7. לחוק העיקרי" - סעיף 7. זה המעצר עד לעתירה לפי צו.
"(1) 	במקום כותרת השוליים, יבוא "מעצר לפי צו";
(2) בסעיף קטן (א), בסופו יבוא "ואולם אם הוגשה עתירה לפי סעיף 3 בתוך התקופה האמורה, יובא העצור לפני שופט של בית משפט מחוזי;" 

היו"ר אמנון רובינשטיין:	לא. זה  צריך להיות נוסח משולב. אינני  יודע 
	מה זה תיקון, כשאני לא יודע מה מתוקן.

גלוריה וייסמן:	נכון. אני  אקרא  לך את החוק: סעיף א. אומר 
	ככה: "מי שנעצר לפי סעיף 6, זאת אומרת מכוח צו שנתן היועץ המשפטי לממשלה, יובא תוך 48 שעות לפני שופט של בית משפט שלום לשם קבלת צו מעצר עליו." עכשיו, לפעמים - זה לא הדבר השכיח, אבל ישנם מקרים שכבר ישנה עתירה. זאת אומרת, שהוגשה עתירה ונעצר האדם, הכל נעשה באותו מעמד.

היו"ר אמנון רובינשטיין:	ברור. זה נדיר מאד. 

עירית קאהן:	היה לנו כבר  כמה  פעמים, ושופט  בית  משפט 
	מחוזי אמר לנו,  אין  לי  סמכות,  כי  זה  צריך 
ללכת לפי השלום. לכן תיקנו. 

גלוריה וייסמן:	אזיי זה כדי לתת סמכות. 

מיכל אהרוני:	יש לי הערה בעניין  הזה.  לגבי  48  שעות,  אני 
	חושבת שזה שריד לחוק הישן-

היו"ר אמנון רובינשטיין:	לא. זה לא מעצר ל48- שעות. זה תוך 48 שעות.

מיכל אהרוני:	תקופת  המעצר   הראשונית,  עד  שהוא  מובא 
	בפני  שופט,   היא 48 שעות, שזה שריד לתקופת המעצר הראשונית שהייתה בחוק- 

היו"ר אמנון רובינשטיין:	לא. זה לא בחוק המתקן. זה בחוק המתוקן. 

מיכל אהרוני:	בחוק המקורי היה 48 שעות. 

עירית קאהן:	זה לא ששכחו את זה ולא  עשו  24  שעות,  כפי
	שאת מנסה לרמוז. זה בכוונה נשאר 48 שעות, מכיוון שיש לנו הרבה מאד מגעים עם המדינה המבקשת. לפעמים קורה, למשל, שבצו המעצר הבין-לאומי הושמט משהו, או משהו כזה, ואנחנו פשוט איננו מספיקים פיסית ב24- שעות להביא את זה, ולכן השאירו את זה 48 שעות בחשיבה. 

גלוריה וייסמן:	ועכשיו רוצים להחזיר.

שלמה שוהם:	רוצים להחזיר את זה ולא יחזירו  את  זה, אני
	מקווה. אינני  יודע. 

עירית קאהן:	אבל אצלנו כאן, מאחר שזאת מדינה בחוץ לארץ,   ויש לנו בעיה. 

גלוריה וייסמן:	אני רוצה להסביר דבר נוסף. אנחנו, יש לנו 
	כאן אדם  שאו  שהוא  ברח  מהדין,  או  שהוא 
	ברח מהעונש. נכון? 

הערה:	או שיש טעות. 

גלוריה וייסמן:	אתה יודע מה? הטעות - כמה מקרים של טעות
	היו? 

שלמה שוהם:	מה זה כמה מקרים? אנחנו  מדברים  בכל  חוק 
	המעצרים. 


גלוריה וייסמן:	סליחה,   כמה   מקרים   של   טעות   היו    לך 
	בהסגרה?

עירית קאהן:	היה לי מקרה אחד, פניוני  מאיטליה,  שביטלו
	את ההסגרה, כי היה בבית המשפט באיטליה. בבית המשפט המחוזי היו חילוקי דעות לגבי האשמה, אבל חוץ מזה, לא סתם - אינני  עוצרת עד שאין לי ראיות. חשבו על זה. זה לא סתם נשאר. 

היו"ר אמנון רובינשטיין:	בסדר.  גברת  גלוריה  וייסמן,   המשיכי.  אבל 
	באמת צריך לשקול אם אפשר לקצר את זה. 

גלוריה וייסמן:	במקום  סעיפים קטנים (ב) ו-(ג) יבוא: "תוקפו 
	של צו לפי סעיף קטן (א)" - זאת אומרת, צו להארכה - "לא יעלה על 30 ימים, ואולם רשאי בית משפט שלום להתיר ולחזור ולהתיר את ההחזקה במעצר לתקופות נוספות מעבר לשלושים ימים, אם ביקש זאת היועץ המשפטי לממשלה על יסוד נסיבות המעכבות הגשת עתירה לפי סעיף 3. " - החוק הקיים קבע 15 ימים. עכשיו, ב15- ימים, זה כדי שיאפשרו להגיש עתירה לבית המשפט המחוזי. תוך 15 ימים, לעיתים רחוקות יש מספיק ראיות. זאת אומרת, המדינה המבקשת, אחרי צו המעצר הבין-לאומי, כשתופסים אותו,  כי אז מתחילים את כל הפרוצדורה כדי להעביר למדינת ישראל את כל החומר הראייתי שנדרש כדי להגיש עתירה. עתירה איננה מוגשת באופן אוטומטי. הגשת עתירה נבדקת בקפדנות במחלקה הבין-לאומית במשרד המשפטים, על סמך הראיות שאותה מדינה מביאה. אז מה קרה? לפי החוק הקיים, כל 15 יום צריך לבוא. כמעט בלי כלום, השופט נענה בדרך כלל לבקשה, מכיוון שיודעים שזה אדם שברח מהדין, ואז הבה ניתן את פסק הזמן הנדרש. 

היו"ר אמנון רובינשטיין:	בלי הגבלה? 

גלוריה וייסמן:	לא, לא. 60 יום. 

היו"ר אמנון רובינשטיין:	סעיף קטן (ד) נשאר. 

גלוריה וייסמן:	הוא  נשאר, וזה  60  יום. מה שאנחנו מבקשים 
	להוסיף אחר כך זה דבר אחר. 

היו"ר אמנון רובינשטיין:	אתם מבקשים 10 ימים. 

גלוריה וייסמן:	10  ימים  כדי  להגיש  את  העתירה. זה 70 יום
	מכסימום. אין יום אחד יותר מזה. 

מיכל אהרוני:	כן, אבל זה  סותר  את  כל  המגמה  שיש  היום 
	בחקיקה,  בנושא  המעצרים,  לעשות   ביקורת 
שיפוטית יותר תכופה על מעצרים.

עירית קאהן:	אבל אין על מה לעשות ביקורת, את מבינה? זה
	כל "הקטע". את היית צודקת אם נגיד באמנה היה כתוב שהעתירה צריכה להגיע עוד 15 יום. אבל מה שקורה זה ככה: באמנה האירופית יש זמן בין 18-40 יום. כל המדינות מגישות ב40- יום, כי אף אחד איננו עומד ב18- יום. אזיי יש להם 40 יום. כי אז כשאני באה אחרי 15 יום - אין לי בקשה לעתירה. אזיי אני אומרת לשופט: ראה נא, אמרו לי שעוד מכינים את זה. זה מה שקורה בפועל. בית המשפט מרגיש כמו חותמת גומי, כי באמנה אנחנו מוגבלים, ואני עומדת בצורה כזאת, ולכן זה פשוט לא הגיוני. גם השופטים אומרים, מה? יש לי ברירה? כתוב באמנה. 

שלמה שוהם:	כדי  למנוע  בושה,  את  אומרת. ראי נא, אינני 
	מתייחס כרגע לדברים שכתובים באמנות. אני אומר משפט אחד. אני כבר איני מדבר על המאבקים הגדולים בחוק המעצרים, שדיברנו על הדברים האלה ועל הקיצור שלהם. כאשר היום יש E-MAIL  וישנם כל אמצעי התקשורת החדשים, ויש אפשרות להעביר דברים בכל צורה שהיא- 

עירית קאהן:	איך להעביר? מה להעביר? 

שלמה שוהם:	קודם  כל,  לעניות  דעתי -  אינני    נכנס  כרגע 
	לעניין של האמנות - היה ראוי שמדינת ישראל גם תאמר שדברים יכולים להיעשות קצר יותר, משום שאני הייתי רוצה שבקשת ההסגרה תבוא בסוף הדרך ולא בתחילתה. זאת אומרת, שהיא תבוא אחרי שכבר כל החומר מוכן, ואחרי שהדברים האלה נעשים. מדוע זה צריך להיות כך בכלל? דבר נוסף, גם אם - אני אומר את זה בצורה ברורה - נדמה לך שבית המשפט הוא חותמת גומי, אני רוצה שהוא יהיה שם. אחרת נוותר עליו בכלל, גם ב60- יום. 

היו"ר אמנון רובינשטיין:	לא, היא לא התכוונה. 

שלמה שוהם:	ברור.  אבל  אני  אומר  כך,  קודם  כל, יכולים 
	להיות בהחלט מצבים שנדרוש ממדינה. צריך להיות איזה שהוא אלמנט של לחץ, כאשר אדם יושב במעצר ואנחנו עדיין בעצם לא יודעים על מה הוא יושב, עדיין הראיות אינן נמצאות אצלנו; עדיין כל הדבר הוא רק על סמך בקשה של מדינה. עם כל הכבוד למדינה הזאת, חשוב מאד שהסיטואציה הזאת תהיה כזאת שיהיה פיקוח שיפוטי. 

היו"ר אמנון רובינשטיין:	אני רוצה  לשמוע את משרד החוץ ואחר כך את 
	משרד המשפטים. 

רונן גילאור:	רציתי   רק   להעיר   שזה אינו  קשור  לאמצעי 
	תקשורת. זה קשור לשיטות משפט. יש במדינות אחרות שיטות משפט אחרות. יש לפעמים שיטות חקירה אחרות. אני הייתי נוכח כמה פעמים בדיונים האלה, שבהם טענה המחלקה הבין-לאומית, וה"סיפור" הוא פשוט, משום שהם מקבלים חומר ראשוני, והם צריכים לתת לבית המשפט איזה שהיא חוות דעת לא מושלמת אחרי זמן קצר מאד, בגלל שהמדינה מחזיקה אותם ועדיין איננה מעבירה את החומרים אליהם. זה לא קשור באמצעי התקשורת. זה איננו קשור. צריך גם לזכור, שאנחנו מדברים על מדינות שחתמו איתנו על אמנות הסגרה. אין אנו מדברים על מדינות מכל מיני מקומות בעולם. אלו מדינות שאנחנו יודעים בעצם מה התהליך אצלן, ואיך מתקיימים שם החקירה והמעשה המשפטי; ולכן, לפי דעתי, הבקשה של משרד המשפטים נכונה. 

עירית קאהן:	אני רוצה להסביר, כדי שמר שלמה שוהם יהיה
	שקט. מה שקורה, זה כך: יש לנו האמנות האירופאיות שלפיהן בקשת ההסגרה יכולה לבוא אחרי 40 יום, יש לנו האמנה עם ארצות הברית ואוסטרליה, שזה 60 יום, כיוון שאנחנו צריכים להביא את ההודאות עצמן, מבחינת ראיות לכאורה. עכשיו, רק כדי להסביר לך איך אנחנו בודקים את זה - כשאנחנו באים לבית המשפט למעצר זמני ראשוני, שבעצם לפי האמנה- 

שלמה שוהם:	כשאת  מקבלת בקשת הסגרה ראשונה, מה את 
	מקבלת? 

עירית קאהן:	אני   מקבלת  בקשה  למעצר  זמני.  בדרך  כלל 
	מדינה אינה מעבירה הסגרה, כי היא אינה יודעת אם אני אאתר את האיש, ואז חבל לעשות את כל העבודה. מזה זה מתחיל - בקשה למעצר. מה כתוב במעצר הזמני? לפי האמנות - ואני היום חורגת מזה - אומרים לי ככה:  מספיק שתגידי את הסיפור, באופן כללי, ושיש צו מעצר במדינה המבקשת. אני - כי אני כבר חשדנית - אני אינני הולכת לבית משפט, כי היום יש דרישות יותר מזה. אני אומרת למדינה: הגידו לי בבקשה אילו ראיות בשלב זה כבר יש לכם? עכשיו, לתת לכם דוגמה, קיבלתי מאיזו שהיא מדינה - אינני  יכולה לומר לכם - בקשה להסגרה. צו המעצר הזמני לא שכנע אותי. ביקשתי יותר פרטים - קיבלתי יותר פרטים, נתתי הוראה לאינטרפול לעצור את האישה. אתמול קיבלתי מהמדינה הזאת את בקשת ההסגרה, קראתי אותה - היא נראתה לי פשוט לא ראויה - ביטלתי את ההוראה שלנו לעצור את האיש, הודעתי למדינה שעל סמך זה אינני  עוצרת. זאת מדינה אירופאית, שאין לה  העניין של הCOMMON LAW-.

שלמה שוהם:	מה יקרה אם חס וחלילה לא את - כשאת תצאי
	לגמלאות, תשב מישהי אחרת במקומך ותטעה. האם לא ראוי שבית משפט יסתכל ואולי יש משהו ש- 

עירית קאהן:	אבל על מה הוא יסתכל? לפי האמנה- 

שלמה שוהם:	על  אותם  דברים שאת הסתכלת. אנחנו רוצים 
	ביקורת  שיפוטית.  אדם יושב במעצר. אולי זה 
	הכל עורבא פרח? 

עירית קאהן:	אז אנחנו נדבר  על 30 .  מה  שאני  אומרת, זה 
	שלבית המשפט אין כלים לבדיקה, מכיוון שבהתאם לאמנה, הוא יכול לקבל אותה רק באותה תקופה. עכשיו אני רוצה לומר לך עוד דבר. כשאתה אומר, יעבירו לנו בטלפקס ובזהו, הרי עכשיו תחשוב על ההיפכא מסתברא. גם אני מכינה בקשת הסגרה, ואני רוצה לומר לך, שכשאני מקבלת את כל החומר מהפרקליטות ומהמשטרה - קרגלים - אתה יודע כמה זמן לוקח לי להכין בקשת הסגרה? שלא לדבר על התרגום? אז מה שאני לא יכולה לעשות, קשה לי מאד לדרוש מארצות אחרות לעשות. הם צריכים לתרגם את זה לאנגלית - אנחנו איננו מבקשים את העברית, כי זה בא לארץ באנגלית. זה לוקח להם המון זמן. אני עכשיו הייתה לי בקשת הסגרה מרוסיה - עצרנו פעם ראשונה, זה לא מקרה פשוט; לקח לנו 60 יום, עד הרגע האחרון, כדי להגיע לבית משפט ועוד להכין את העתירה, כי הסברנו להם איך לעשות ואילו הודעות לשלוח - הם אינם יודעים. 

יעל דיין:	70 יום. זה המון זמן 70 יום. 

יואלה הר-שפי:	70 יום בבית מעצר  שלנו,  שהיום  בניצן,  בכל 
	מקום,  שוכבים  אנשים  על  הרצפה.  זה  מצב
	בלתי אפשרי. 

היו"ר אמנון רובינשטיין:	רבותיי,  אני  מציע  ככה:  את  סעיף  6 אנחנו 
	נאשר,   למעט  התוספת  של  10  ימים,  ועליה 
נצביע - נודיע על זה כשזה יהיה. 

יעל דיין:	אבל  אז  צריך  לחלק  -  אנחנו  עוברים  מ15- 
	פלוס 15 להכפלה של כל אחד מהמרכיבים. 

גלוריה וייסמן:	לא. זה היה 60 יום. 

יעל דיין:	עם שתי תחנות. 

גלוריה וייסמן:	לא. לא  עם  שתי  תחנות.  15  ועוד  15 זה 30. 
	זאת אומרת, עם 4 תחנות. 

יעל דיין:	אני  רוצה  שמספר   התחנות   יותאם   למספר 
	הימים. 70 יום זה סך הכל, ואתם אומרים שאתם בדרך כלל נדרשים לזה. מה קורה? אם יש לי 30 יום - אף אם אין לי בעיות טכניות,  אין לי בעיה לחכות עד היום האחרון. אני רוצה ליצור מצב שאתם תהיו מחוייבים להזדרז ולא לחכות. ראו נא - הרי זה לא אישי - יכול להיות שתחכי עד הרגע האחרון, כי יש לך זמן. אני רוצה להגביל אותך בזמן, לעשות ביקורת שיפוטית, ואם אפשר להוריד את סך הכל - כי 70 יום זה המון זמן. 

גלוריה וייסמן:	יש לנו הצעה.  התקופה  הראשונית,  בכל  זאת 
	להשאיר 30 יום, כי בתקופה הראשונית כמעט שאין כלום. זאת אומרת, ישנם הדברים האלה שהצדיקו מעצר זמני. אחרי 30 יום, אזיי באמת 15 ו15-, ונוריד את 10 הימים. 

עירית קאהן:	למרות שבפועל זה לא יקרה, אבל לא משנה. 

יעל דיין:	אם  את אומרת לי מראש, זה לא יקרה, כי אז 
	אין מה להתווכח. אם זה בין כה לא יקרה, כי אז מתאימים את החוק למציאות המיטבית לכם והמזערית לנעצר. 


היו"ר אמנון רובינשטיין:	גברת  יעל  דיין, האם  את  מוכנה  לקבל את 
	ההצעה הזאת? 

גלוריה וייסמן:	30, ו15- פלוס 15. 

יעל דיין:	אני מוכנה, אבל אני מקווה- 

שלמה שוהם:	זה שאומרים לי היום, אני רוצה כן שיהיה לחץ
	במדינת ישראל, שכן  יהיה  מישהו  שיגיד,  גם 
המדינה מבקשת ההסגרה - שיעשו מאמץ. 

קנת מאן:	אני  מבין  את הבעיה המינהלית, אבל לי נראה
	שלהביא את הבקשה חזרה לבית המשפט אחרי 15 יום ולהסביר שלא יכולנו להסתדר, אזיי בית המשפט יאריך את זה - לי נדמה שזה מתאים לקבוע 15 ימים כמו שזה היה. זה לא- 

היו"ר אמנון רובינשטיין:	הנקודה  ברורה.  תודה  רבה. אני רוצה להציע
	הצעת פשרה. אני מציע 20, 20 ו20-. 

שלמה שוהם:	למה לא ללכת ל15-, שיש לנו  בחוק המעצרים?
	למה   ללכת   למשהו   שאיננו  מצוי  בחוק 
	המעצרים הישראלי?

היו"ר אמנון רובינשטיין:	זה בכלל איננו דומה לחוק המעצרים. 

שלמה שוהם:	זה נכון שזה איננו דומה. 

גלוריה וייסמן:	סליחה. זה חומר אחר. 

שלמה שוהם:	זה  איננו  דומה,  לא  משום   הפגיעה   
	בחירויות הפרט.   הפגיעה  בחירויות  הפרט  
	היא אותה פגיעה. 

גלוריה וייסמן:	לא, האיש ברח. האיש  ברח  מהדין  -  זה אינו 
	אותו דבר. 

שלמה שוהם:	מדברים על חשוד. 

יעל דיין:	אני מקבלת את ההצעה שלך. 

היו"ר אמנון רובינשטיין:	אנחנו נחליט על זה - שזה  לא  30 יום אלא 
	20, 20 ו20-. 

עירית קאהן:	ולתת את 10 הימים להגשת העתירה. 

היו"ר אמנון רובינשטיין:	יש 3  תחנות  עד  ל70-.  3  פעמים  צריך  לבוא 
	לשופט ולהגיד לו: לא קיבלנו  את  החומר,  או 
	שהחומר לא ברור. 

יואלה הר-שפי:	בסדר, אבל בלי 10  הימים הנותרים. 

גלוריה וייסמן:	עם. עם ה10- ימים הנותרים. 

היו"ר אמנון רובינשטיין:	התחנה  השלישית  היא  ל10-  הימים  
	הנוספים. סליחה, גברת יעל דיין, אנחנו מאשרים את הסעיף הזה, בכפוף להערה שלי, ונראה את הניסוח בישיבה הבאה, ונאשר את זה. 

קנת מאן:	החוק  דורש  שתהיה  ביקורת  שיפוטית,
	ואנחנו יודעים מדוע. 

הערה:	אבל הוא איננו מפעיל ביקורת שיפוטית. 

קנת מאן:	הוא צריך לדעת לתמוך בכל מעצר. צריך לדעת
	מה עשיתם, ומה לא עשיתם.

היו"ר אמנון רובינשטיין:	סעיף 7 ו8-. 

גלוריה וייסמן:	סעיף   7   צריך   לבטל,   מכיוון   שאלה   חלק 
	מהסייגים. בסעיף 8 שוב זה דבר טכני. עם התוספת של: "(ב) על אף האמור בסעיף קטן (א), רשאי בית המשפט, בלא בדיקת הראיות, להכריז על מבוקש כבר-הסגרה אם המבוקש ביקש זאת". 

עירית קאהן:	זה  היה  לנו   כמה  פעמים.  מה  שקרה,  היינו 
	בצורה פרטיזנית, מאחר שלא הייתה אפשרות שאדם יגיד שהוא רוצה להיות בר-הסגרה ולנסוע ישר לארץ המבקשת - הוא איננו רוצה לעבור את כל ההליך בארץ. אזיי אמרנו לשופט:  תגיד שלפי סעיף 9 יש ראיות לכאורה המחזיקות את הכרזתו כבר-הסגרה. אבל האדם אמר: אינני חושב שיש ראיות לכאורה נגדי, כי אני חושב שאני חף מפשע, אבל אני רוצה לנסוע ולהוכיח את זה. מאחר שלא היה הסדר בחוק, לא ידענו לצאת מזה. אמרנו, בית המשפט יוכל להכריז עליו כבר הסגרה, לפי רצונו. 

היו"ר אמנון רובינשטיין:	בסדר. 

גלוריה וייסמן:	אבל אז הוא מוסגר. זאת אומרת, שכל ההגנות
	של חוק ההסגרה, הכל חל עליו. 

היו"ר אמנון רובינשטיין:	סעיף 9. זה גם כן עניין טכני. 

גלוריה וייסמן:	סעיף 9 זה שוב טכני, כי זה שוב הסייגים. 

היו"ר אמנון רובינשטיין:	וסעיף 10? 

גלוריה וייסמן:	סעיף  10  גם הוא טכני, מכיוון ששם יש אזכור 
	של סייגים. אזיי  אנחנו  הזכרנו  כמה  סייגים,  
	כפי שהם, במקום אחר. 

היו"ר אמנון רובינשטיין:	טוב. אז אני אומר, סעיף 7, 8, 9, 10 מאושרים
	לקריאה שנייה. סעיף 11. 

גלוריה וייסמן:	סעיף 11 :  "בסעיף 11א לחוק העיקרי, האמור 
	בו יסומן (א) ואחריו יבוא: "(ב) מבוקש שהוכרז כבר הסגרה, והוסגר זמנית למדינה המבקשת, הורשע בה והוטל עליו עונש מאסר, ובטרם נשא באותה מדינה את כל עונשו הוחזר לישראל כאמור בסעיף קטן (א), יועבר, עם סיום נשיאת עונשו בישראל, למדינה המבקשת לנשיאת העונש שהוטל עליו בה, או החלק ממנו שטרם נשא, והכל אם לא הוסכם אחרת בין מדינת ישראל לבין המדינה המבקשת."

היו"ר אמנון רובינשטיין:	תני לנו דוגמה מתי זה חל. 

גלוריה וייסמן:	יש אדם שעומד לדין כאן בישראל, ומדינה
	אחרת מבקשת את הסגרתו, בגין עבירה אחרת, והמדינה מבקשת אותו מכיוון שלמשל העדים הם בגיל מאד מתקדם  - זאת אומרת, אם יחכו עד שההליך המשפטי בישראל יסתיים ועד שהוא יישא את עונשו בישראל - אזיי אנחנו נסגיר אותו, כי אז כבר שם לא יוכלו להעמיד אותו לדין. אזיי מדינת ישראל מסכימה - קודם כל יש דיון והכרזה כרגיל לגביו, והמדינה מסכימה להעביר אותו, ובלבד שיחזירו אותו לישראל כדי שיסיים כאן את ההליך הפלילי ושיסיים את נשיאת העונש. עכשיו, אנחנו אומרים, כשהכל נגמר כאן בישראל, אנחנו איננו צריכים שוב הכרזה חדשה, אלא פשוט מאד, אפשר להעביר אותו- 

היו"ר אמנון רובינשטיין:	זו הכרזה שתקפה גם לאחר פסק הדין. 

גלוריה וייסמן:	נכון. זה מה שנאמר  כאן. סעיף 12 - בסעיף 15 
	לחוק העיקרי, במקום "מותר להחזיקו במשמורת עד להסגרתו" יבוא "רשאי בית המשפט לצוות על החזקתו במשמורת עד להסגרתו". סעיף 15 הוא הסעיף שאומר ככה: "מבוקש שהוכרז בר הסגרה, מותר להחזיקו במשמורת עד להסגרתו, אם לא בוטלה הכרזה בערעור או על פי סעיף כך וכך. 19." עכשיו, לא נאמר כאן מי צריך לקבוע, אזיי אנחנו אומרים: מי שצריך לקבוע זה בית המשפט. 

היו"ר אמנון רובינשטיין:	אותו  בית  משפט  שהכריז  עליו  כבר-הסגרה. 
	דרך אגב,   מה   הזמן   הממוצע   שאנשים  
	יושבים במשמורת? 

עירית קאהן:	במשמורת  ובמאסר.  כבר   הייתה   לנו  
	משמורת. למשל, לפני שבן אדם נסע לחוץ לארץ, העבירו אותו למקום מסוים במטה הארצי, שהיה לא בית סוהר אמיתי, כדי להעביר אותו. במשמורת - זה שיש עליו השגחה - זאת הכוונה. 

היו"ר אמנון רובינשטיין:	אזיי מתי שולחים למעצר ומתי למשמורת? 

עירית קאהן:	המשמורת  זה אותו דבר. בדרך כלל אדם יושב
	במעצר עד שהוא נוסע לחוץ לארץ. היה פעם אדם, לדוגמה, שהוכרז כבר הסגרה, ונתנו לו לצאת לסדר את ענייניו- 

היו"ר אמנון רובינשטיין:	לא.  הטענה   נגד   זה,   שהאנשים   האלה  לא 
	הורשעו ומוחזקים בתנאים תת אנושיים, בחדרי מעצר ישראליים, שהם יותר גרועים מבית סוהר. 

גלוריה וייסמן:	לא.  אבל  יש כאן הוראות.  אם  אין  לוקחים 
	אותם,  אם  לא  מעבירים  אותם,  אזיי  
	ישחררו אותו.

היו"ר אמנון רובינשטיין:	זה אינו שייך לסעיף הזה. זה איננו שייך. 

הערה:	זה יכול להיות מעצר בית. 

עירית קאהן:	נכון. 

היו"ר אמנון רובינשטיין:	אבל הצרה היא שכמעט לא פוסקים כך. 

גלוריה וייסמן:	זה אינו קיים בדרך כלל בהסגרה. 

עירית קאהן:	אבל עכשיו יש לנו.  מר ברגר במעצר בית כבר-

היו"ר אמנון רובינשטיין:	מר ברגר הוא קשיש. 

עירית קאהן:	נכון, 73. 

היו"ר אמנון רובינשטיין:	האם אתם   מכינים   הצעת   חוק   בעניין    אזיקים אלקטרוניים, או שאני טועה? 

עירית קאהן:	זה כבר הרבה זמן. מדברים על זה בלי סוף. 

שלמה שוהם:	10 שנים. אני יודע על 10 שנים. 

היו"ר אמנון רובינשטיין:	אבל אין  משתמשים  בזה. אני שאלתי על חוק. 
	האם אתם  מכינים   הצעת   חוק   בעניין   הזה?  זה מתאים כאן. 

עירית קאהן:	אתה  צודק. דיברו על זה פעם בעבר, שזה יכול
	היה להתאים. 

היו"ר אמנון רובינשטיין:	זה המקרה  הקלאסי של אזיקים אלקטרוניים. 
	אדם שאינו מסוכן לציבור- 

גלוריה וייסמן:	למה שאינו מסוכן לציבור? 

היו"ר אמנון רובינשטיין:	אם הוא אינו מסוכן לציבור. 

עירית קאהן:	וזה  שהוא  ברח?  בהסגרה יש לך אפריורי,  
	קיים העניין שהוא ניסה לברוח. 

היו"ר אמנון רובינשטיין:	זה לא אותו דבר. הוא לא ברח מבית סוהר. 

גלוריה וייסמן:	אבל  יש  לנו מספר דוגמאות של אנשים 
	שביצעו עבירות מאד חמורות וברחו. 

היו"ר אמנון רובינשטיין:	אבל   יש    גם   דוגמאות   הפוכות.   האזיקים 
	האלקטרוניים נועדו למצב הזה שיש מעקב אחרי אדם, יודעים איפה הוא כל דקה, ואין מכניסים אותו. הוא יכול לראות שמש. טוב, אזיי סעיף 12 אושר. סעיף 13.


גלוריה וייסמן:	כן.  "בסעיף  17  לחוק  העיקרי"  -  זה  הסעיף 
	שקובע את עקרון הייחודיות:
 
"(1)	בסעיף קטן (א), במקום "ששים יום" יבוא "שלושים ימים" ובמקום "או אם מדינת ישראל הסכימה בכתב" יבוא "או אם שר המשפטים נתן את הסכמתו בכתב"." 

	מה אומר סעיף 17(א)? סעיף 17(א) אומר שאסור להעמיד לדין אדם שהוסגר בשל עבירה א' על עבירה ב', אלא אם כן מדינת ישראל נותנת את הסכמתה לכך. 

יואלה הר-שפי:	זה מה שאמרתי בהתחלה. 

גלוריה וייסמן:	נכון.  אבל  אם  האדם  הזה  עזב  את  המדינה 
	אחרי שהוא סיים את ההליך שבשלו הוא הוסגר, וחזר אליה מרצונו, אזיי אפשר להעמיד אותו לדין - ואז הכלל הזה כבר חדל להתקיים - גם אם הוא רשאי לצאת את המדינה, והוא נשאר בה מעבר ל60- ימים. 

יואלה הר-שפי:	הוא מקבל על עצמו את הסיכון. 

גלוריה וייסמן:	עכשיו,    60     הימים     היו    נכונים    בזמן 
	שהתחבורה הייתה ימית, והיו סוסים ועגלות וכן הלאה. היום, כשכל אחד יכול לעלות על מטוס ולעזוב, אזיי 60 יום הם פשוט מאד לתת לו את ההזדמנות לטייל באותה מדינה, בלי שיוכלו להעמיד אותו לדין. אזיי אנחנו מבקשים - וזה כולל גם אותנו, זאת אומרת שאם יש לנו כאן אדם שאנחנו הסגרנו אותו אלינו, ואתם תראו - אנחנו מתקנים את הסעיף המקביל – אין אנו רוצים שהוא יטייל לנו כאן בישראל, בחסינות לגבי עבירות שהוא עבר בעבר. ברור שהדבר הזה מתייחס רק לעבירות שהוא עבר לפני ההסגרה.

היו"ר אמנון רובינשטיין:	אז 60 יום אינו שייך לזה. 

גלוריה וייסמן:	כן,  כן.  ה60-  יום  שייכים  בדיוק   לזה.   אני 
	אקרא את הסעיף. 



יואלה הר-שפי:	גברת  גלוריה   וייסמן,   יש   לי   שאלה:  למה 
	כשאנחנו מדברים ב"קטע" הזה של הגבלת החירות של SO CALLED עבריין, שהוא או כן או לא - למה אז המודרניזם  והתנועה המהירה והתחבורה המהירה פועלת לצמצום מ60- יום ל30- יום, ולמה כשמדובר במעצר,  אי אפשר להעביר בזמן קצר יותר?


גלוריה וייסמן:	זה דבר אחר  לגמרי.  זה  דבר  שונה  לחלוטין. 
	קודם כל, התקופות הן אותן התקופות. אנחנו הוצאנו 30 יום שם ו30- יום כאן, וכאן זה פשוט מאד, זה לתת לו בלימת חסינות על דברים אסורים שהוא עשה, על עבירות שהוא עבר קודם לכן, ושיסתובב לו חופשי. זה לא מקובל. האמנות החדשות מדברות על 15 יום. אנחנו אמרנו 30 יום בגלל הלב היהודי הרחום, ושיוכל לטייל, או שיעשה את ה-COAST TO COAST בארצות הברית. 


היו"ר אמנון רובינשטיין:	אינני   מבין  את הדבר הזה. אני מוכרח לומר,
	כשאני קראתי את סעיף 17(א) ואת 17(ב), קצרה דעתי מלהבין במה מדובר בכלל. הסבירו בבקשה למה הכוונה.  

גלוריה וייסמן:	אנחנו  אומרים,   מדינת   ישראל  -  וככה   כל 
	המדינות הנאורות - מסגירות על עבירה מסוימת בלבד, וכשהן מסגירות על העבירה המסוימת הזאת את האיש, הן לוקחות את האחריות ומטילות חובה - 

היו"ר אמנון רובינשטיין:	כל זה ברור. 

גלוריה וייסמן:	זה  רק  לגבי   עבירות  שנעברו  לפני ההסגרה, 
	אבל זה איננו מטה קסמים לכל החיים. אם האדם עוזב את המדינה שאליה הוא הוסגר וחוזר מרצונו, הוא פתוח, כמו כל אדם אחר, שיעמידו אותו לדין על הדברים שהוא עשה בעבר. שנית, אם הוא יכול לצאת את המדינה שאליה הוא הוסגר, והוא בוחר להישאר בה, לא ייתכן שיגידו: אתם אינכם יכולים לנגוע בו. החוק הקיים היה נותן לו 60 יום, כי אז היו זמנים אחרים. החוק משנת 54. היום 60 יום זה פרק זמן מאד ארוך. אני אישית חשבתי שזה היה צריך להיות 15 יום. 

היו"ר אמנון רובינשטיין:	זאת איננה  הגבלת  חופש  בכלל.  זה  אדם  
	שבוחר להישאר  לאחר  ביצוע  עבירה  נוספת  
	במדינה שבה הוא ביצע. 

גלוריה וייסמן:	לא    עבירה   נוספת -   עבירות   שעבר    
	בעבר. החסינות היא רק לעבירות שהוא עבר בעבר, כי אם מסגירים אותו, והוא בבית המעצר - הוא רוצח מישהו - אין לו שום חסינות. אנחנו מדברים על עבירות שהוא עבר בעבר. זה החוק אומר. 

היו"ר אמנון רובינשטיין:	לא, סליחה. אבל כאן כתוב  ככה:  "הוראה  זו 
	לא תחול"  -ההוראה שלא יוסגר. זאת אומרת, 

זה כן יוסגר, אם המבקש שיצא מהמדינה, מבקשת נניח בלגיה לאחר הסגרתו וחזר אליה מרצונו, או חלופה, ניתנה למבקש לאחר שהוסגר אפשרות לצאת מהמדינה המבקשת..

גלוריה וייסמן:	אבל   הריישא  אומרת  ככה:  "לא  ייענש,  לא 
	ייעצר, לא יועמד לדין באותה מדינה על עבירה 
	אחרת, שעבר לפני הסגרתו."



אלינוער מזוז:	סליחה,  זה  לא שהוא כן יוסגר. ההוראה שלא 
	תחול, זו הוראה שאומרת שהוא לא יועמד לדין. זאת אומרת, אפשר יהיה להעמיד אותו לדין כמו כל אדם אחר, כי הוא השתחרר מהמעמד שלו כמוסגר. איך הוא משתחרר? באחת משתי הדרכים: או שהוא חוזר למדינה, נסע מארצות הברית - נניח שהוא הוסגר לארצות הברית - נסע לו לבקר באיטליה, ואחרי שבועיים חזר לארצות הברית מרצונו. אז אומרים, אתה כבר לא באת בתור מוסגר, אתה אינך זכאי -


היו"ר אמנון רובינשטיין:	באת מרצונך. החלופה הזאת ברורה. 


אלינוער מזוז:	החלופה  השניה,  גמרו את הליכי ההסגרה. לא
	משנה איך הם נגמרו, אמרו לו, אדוני, אתה יכול לחזור למדינה ממנה הוסגרת, או לאן שאתה רוצה. אבל הוא אומר, אני רוצה עכשיו לקשור את חיי בארצות הברית ל60- יום. 


יואלה הר-שפי:	ל60-  יום.   יש   לי   סידורים.    אני   מסתלק 
	מהמדינה הזאת, אבל יש לי סידורים. 

אלינוער מזוז:	רגע,  אז  החוק הקודם אמר, אתה יכול לעשות
	את זה במשך 60 יום. הסידורים בדרך כלל היו למצוא אוניה שתבוא מארצות הברית לישראל, שהתדירות היא לא כל כך גדולה, אבל עכשיו אומרים, ב30- יום אתה יכול לעשות את כל הסידורים. 


היו"ר אמנון רובינשטיין:	או קיי, אנחנו מסיימים את  הישיבה, מפני 
	שיש לנו נושא אחר של משרד המשפטים,  לא  
	פחות דחוף.


גלוריה וייסמן:	רגע.  אזיי   אולי   רק  מילה  נוספת  ונגמור  
	את הסעיף. 




היו"ר אמנון רובינשטיין:	לא. לסעיף  הזה  אני  מבקש  לראות  את נוסח 
	האמנות על 15 יום. אם באמנות כתוב 15 יום, אנחנו נאשר 30 יום - אני כבר אומר. מה האמנה האירופית? אנחנו חתומים על האמנה האירופית. 


עירית קאהן:	האמנה   האירופית   ישנה   מאד.   אני  צריכה 
	לבדוק. 


גלוריה וייסמן:	האמנה האירופית היא מ53-. 


עירית קאהן:	יש  לנו אמנה חדשה עם האמריקאים שעדיין
	אינה חתומה, ויש לנו- 

היו"ר אמנון רובינשטיין:	רבותיי,  אתם  אמרתם  שצריך להקטין את זה 
	מ60- יום ל30- יום, על סמך אמנה שאומרת 15 יום. אנחנו רוצים לראות את זה, ואנחנו בלאו הכי איננו יכולים היום לגמור. בישיבה הבאה אנחנו מסיימים את הדיון. 


הישיבה ננעלה בשעה 10:25



